POLJOPRIVREDA U DOBA PANDEMIJE

Prije pandemije u Lijepoj našoj poljoprivreda je bila poprilično zakinuta tj. nitko nije mario za seljake i njihovu proizvodnju. Kupovali smo domaće, a zapravo smo uvozili jeftinu hranu, voće i povrće. Nitko se nije zapitao kako smo jeli voće i povrće u sezoni kada ono ne zrije te smo tako podupirali uvoz hrane. Ljudi nisu bili dovoljno informirani kada koje voće ili povrće zrije, nego su kupovali ono što su zatekli u trgovačkim lancima, neovisno o sezoni. Ako ćemo kupovati hranu od provjerenih lokalnih proizvođača, mogli bi smanjiti uvoz jeftine hrane. COVID-19 je zapravo otvorio oči ljudima koji su kupovali takozvanu ˝domaću hranu˝ i natjeralo ih je da kupuju od naših hrvatskih proizvođača. Ovom situacijom shvatili su važnost sela i više počeli cijeniti seljake koji marljivo rade kako bi nam pružili najzdravije i najbolje u ovoj situaciji, dajemo im potporu te jačamo poljoprivredu koja će tako doći više do izražaja. Također, kupnjom domaćih proizvoda pomažemo ekonomskoj slici Hrvatske. Domaći proizvođači se u današnje vrijeme poprilično dobro snalaze što se tiče prodaje. Internet oglašavanje i dostava hrane na kućni prag, poštujući sve higijenske mjere, je poprilično velik i hrabar korak. Neki tvrde da su seljaci povisili cijene svojih proizvoda te da su iskoristili situaciju. Mislim da to nije točno Trgovački lanci su počeli otkupljivati od domaćih proizvođača, što je prihvatljivo i poželjno. Kupnjom domaće hrane sudjelujemo u poboljšanju poljoprivrede na način da će proizvođači ulagati u poljoprivrednu tehnologiju. Ako će se poljoprivreda dovoljno razvijati, proizvođači će s novom tehnologijom proizvoditi više proizvoda i moći će svoje proizvode prodavati izvan Republike Hrvatske. Poljoprivreda u ovo doba ima i neke nedostatke. Ljudi koji se bave izvozom goveda nemaju ga kome ponuditi, a domaće klaonice nemaju dovoljno kapaciteta da sve otkupe. Ima i proizvođača koji imaju veliku količinu proizvoda, a nemaju ga kome prodati te im to stvara gubitak.

Žalosno je to što je upravo COVID-19 morao biti motiv da se potrošači osvijeste i da kupuju domaće proizvode.